《万山遗叟以所作中秋重九二诗见示诸公和之已多勉强效颦二首 其一》
明代·陶宗仪

高碾长空玉一轮，娟娟零露洗浮尘。良宵又值中秋节，老我堪怜百岁身。

对酒漫忘谁是主，赋诗那有语惊人。据床谈咏还多兴，沈浸清光景思新。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。